user: ماخذ او سرچینه:
عنوان: مولوي نورالحق مظهري
پته: https://ps.wikipedia.org/wiki/%D9%85%D9%88%D9%84%D9%88%D9%8A%20%D9%86%D9%88%D8%B1%D8%A7%D9%84%D8%AD%D9%82%20%D9%85%D8%B8%D9%87%D8%B1%D9%8A
لاندې متن په غور سره ولولئ او په خپلو هغو کې خوندي کړئ:

assistant: مولوي نورالحق مظهري پيژندنه مولوي نورالحق مظهري د ملا لعل محمد آخند زوی او د اخترمحمد مرحوم لمسی دی. زېږېدنه مولوي نورالحق مظهري په سپوږميز کال کي د فراه په ولايت بالابلوک ولسوالۍ شيوان په کلي کي په متدينه مسلمانه کورنۍ کي دنيا ته سترګي روڼي کړې. د ژوند پيل پدې خاطر چي پدې وخت کي په افغانستان کي د کمونستانو انقلابونه او د شورويانو يرغل وو په هيواد کي ژوند ډېر سخت وو نو ددوی کورنې هم د نورو افغانانو په څېر ايران ته مهاجر سوه چي پدې وخت کي مولوي صاحب د دوو کالو وو د هجرت په ديار کي يې لومړنۍ زدکړي او ليک لوست د خپل پلار څخه حاصل کړ. د زده کړو دوام ددې وروسته چي ددوی کورنې د هجرت څخه افغانستان ته ستانه سوه د څه مدې وروسته يې پلار دده د مشر ورور مولوي محمد حسن صاحب سره د زدکړو د دوام لپاره د ايران د اهل سنتو ښار زاهدان ته واستوی څلور کاله يې هلته درسونه وويل، کله چي په افغانستان کي د طالبانو اسلامي تحريک حاکم سو او په هيواد کي د ننه ډېري مدرسې جوړي سوې مولوي صاحب هم د نورو طالبانو په څېر خپل هيواد ته ستون سو او په هيواد کي د ننه يې خپلو زدکړو ته دوام ورکړ او د زدکړو تر څنګ یې د خپل مسلمان وولس لپاره په ګڼو برخو کي د خپل توانه سره سم خدمتونه هم کول تر څو چي د امريکايي اشغال په سبب د طالبانو اسلامي تحريک ړنګ سو او د څه وخت لپاره ديني مدرسې وتړل سوې. ددې وروسته مولوي صاحب ايران ته او بيا پاکستان ته د خپلو زدکړو د دوام لپاره سفرونه وکړه چي بالاخره په ميلادي کي د پاکستان په کويټه ښار کي د مظهرالعلوم ديني مدرسې څخه د لوی دورې د احاديثو څخه فارغ سو او د فراغت پګړۍ يې پر سرکړه. نومړي په خپل علمي سفرونو کي د ديني علومو تر څنګ چي مقصودي يې ويل په عصري علومو کي هم ډېره لاس رسي پيدا کړېده. ليکلي آثار سره ددې چي د نوموړي مخي ته ګڼي ستونزي او نا برابر شرايط راغلي دي خو بيا يې هم ډېر علمي او معلوماتي آثار ليکلي دي: لیکل سوي آثار گروههاي گمراه غندل سوي انسانان ډېر ولور نيکمرغي ده که بدمرغي؟ ازالة الشبهات في حجاب النسوة المسلمات د شبهاتو ازاله د حنفي مذهب او لا مذهب ترمينځ مناظره حل المسائل د نيکټايي شرعي حکم استعداد قوي مقالات مظهريهدرې ټوکه جمع الازهار في الآيات والاحاديث والآثار فکري جګړه ژباړل سوي آثار تعليمات ديني اطفال طفل خوب چاپ سوي آثار له بده مرغه چي د اقتصادي ستونزو له کبله تر اوسه تنها د د مولوي صاحب درې آثار چاپ سویدي نور یې همداسي بې چاپه پاته دي. اوسني مصروفيتونه نوموړی د فراغت څخه بيا تردې دمه پوري دديني علومو په خدمت باندي بوخت دی چي د اوس لپاره د تجويدالقرآن ديني مدرسه کي د ديني علومو په تدريس باندي مصروف دی او او د تعلیم الاسلام راډیو فراه څانګي مسئوليت په غاړه لري. نوموړي د تحصيل په دوره کي د ديني فرهنګي کارونو سره ډېره مينه درلودل چي د فراغت وروسته يې هم په همدې لاره کي خپل خدمت ته دوام ورکړی دی او د ګڼو ويب پاڼو او پاڼو لپاره په مختلفو موضوګانو کي افتخاري مقالې ليکي. تر سره کړي دندي: دولتي دندي مظهري صاحب د اسلامي امارت په چوکاټ کي د فتحي څخه مخکي د عالي تحصيلاتو ادارې د سویل لوېديځي حلقې مرستيال وو او د فتحي وروسته تر هـ ق پوري په فراه ولايت کي د لوړو زده کړو وزارت فوق العاده استازی وو. خصوصي دندي مظهري صاحب تقريبا کاله کیږي چې په فراه ولايت کي د تعليم الاسلام راډیو مدير مسئول پاته سوی دی او تقریبا کاله یې د تجویدالقرآن قلعه زمان مدرسه کي تدریس کړی. نوموړی د ځوانانو او محصلينو د اصلاح لپاره په حقيقي او مجازي نړۍ کي ګڼ شمېر جلسات او ګروپونه هم لري چي په هره برخه کي خپلو مينوالو ته مشورې او معلومات ورکوي.